
La lluita per una vida digna a Barcelona 


Les ocupacions es produïren per exigir regularitzacions 

Les administracions presionen 
a les organitzacions de suport a 
immigrants per justificar l'assalt 
i desallotjament de la Catedral 

L'Arquebisbat molt criticat per grups de cristians de base 


Veïnat contra l'especulació 


Al barri del Bon Pastor s'okupa una de les cases barates, que es desallotjada a les poques hores 

Tres barris del districte de Sant Andreu es concentren 
davant de l'ajuntament per protestar contra l'especulació 


Barcelona.- La Favb, Sos Racisme, el Col·lectiu 
Església Plural, la CGT, Justícia i Pau, Ecuador 
Llaktacaru, Acció Catòlica, Associació de 
Veins del Casc Antic, RAI i altres entitats, han 
denunciat públicament les mentides i les 
coaccions que han envoltat tots els fets de 
l’assalt policial de la Catedral. Però, curiosa¬ 
ment, ia versió oficial criminalitzadora i 
repressiva vers els immigrants ha estat la que 
s'ha imposat als mitjans de comunicació, 
exactament a la inversa del que va succeir ara 
fa 3anysdurant elstancamentsa les esglésies, 
tot i ser evident que l'acció era similar i els 


col·lectiusque donaven suport als immigrants 
també eren els mateixos. La diferència és que 
ara el govern que gestiona els temes d'immi¬ 
gració està en mans del Partit Socialista. En 
els tancaments de l'any 2001 l’alcalde Joan 
Clos va arribar a afirmar que ell estaria tancat 
a l’església del Pi si no fos perquè era alcalde, 
en canvi ara ha defensat el desallotjament i 
ha criminalitzat als immigrants sense cap 
mena de pudor. Els mitjans de comunicació 
també han funcionat sota les ordres dels seus 
amos i les editorials semblaven redactades 
per les mans de Rodríguez Zapatero. 


La llarga nit de dissabte 
L'entrada a la Catedral i a l'església del Pi es va 
convertir en un tema d'Estat a mesura que 
avançava la nit del passat dissabte. Durant la 
tarda, després de la manifestació on més de 
8000 persones van recórrer el centre de 
Barcelona, unes 1500 varen tancar-se a l’interi¬ 
or de la Catedral i unes 200 a l'església del Pi. 
Al Partit Socialista li esclatava enmig de la 
campanya electoral per les europees un con¬ 
flicte sobre immigració, era la pitjor de les pre¬ 
visions que podrien haver realitzat. A Madrid 
veien la situació amb preocupació i el PPja es 
fregava les mans. Es podia haver donat un 
efecte mimètic a d'altres ciutats i el conflicte 
es podia haver generalitzat. Varen decidir 
ordenar una actuació contundent, i el mateix 
Jesús Caldera sembla que va donar ordres al 
Delegat del Govern a Catalunya perquè actués 
amb contundència. Les pressions van ser tant 
fortes que la policia pretenia actuar sense el 
consentiment de l’Arquebisbat, però final¬ 
ment varen aconseguir el vist-i-plau de Ricard 
Maria Carles, tot i trencar així l’acord amb el 
rector de la Catedral per permetre l'ocupació 
fins a les 9 del matí. A l'església del Pi el rector 
es va negar a obrir les portes i els antiavalots 
varen estar a punt de tirar la porta a terra, 
encara que finalment varen esperar a que sor¬ 
tissin prop de les 9 del matí. 

La mà dura, però, havia d'anar acompanyada 
d'una legitimació per part de les organitza¬ 
cions d'immigrants més afins a l'adminis¬ 
tració, que varen ser convocades urgent¬ 
ment a una reunió a dependències de la 
Catedral, on amb l'assistència de represen¬ 
tants de la Generalitat, l’Ajuntament i la 
Delegació del Govern, se les va pressionar i 
coaccionar per tal que s'adherissin a un 
manifest per desmarcar-se del tancament a 
la Catedral. Algunes s'hi van negar, però 
Asopxi, la Coordinadora de Grupos Inmi- 
grantes, UGT i CCOO varen arrenglerar-se 
als representants institucionals que rebien 
trucades contínuament des de M adrid. 

Districte de Sant Andreu/ Barcelona.- El pas¬ 
sat dijous 3 de juny, tres concentracions de 
tres barris diferents es van ajuntar davant de 
la seu del districte de Sant Andreu a l'hora 
del ple municipal. En total unes 250 perso¬ 
nes van ser les concentrades. 

Els barris mobilitzats van ser els veins i 
veïnes de Sant Andreu, Bon Pastor i Trinitat 
Vella. Els veins i veïnes de Sant Andreu 
protestaven per la política especulativa que 
està fent el districte amb els terrenys de les 
casernes, que han estat venuts en la seva 
totalitat al consorci de la Zona Franca per 
14.000 milions de pessetes. Tenen previst 
construir hotels, oficines, pisos i una comis¬ 
saria. Els veins i veïnes del barri exigeixen 
que es faci una gran zona verda, equipa¬ 
ments socials i públics, 100% d’h'bitatge 
públic i de lloguer i un procés públic i trans¬ 
parent de distribució. 

El barri de Bon Pastor ja fa mesos que estan 
en lluita per l'especulació que està patint la 
zona de les "Casas Baratas", vivendes socials 
construides l'any 29, aquestes cases son de 
renta antiga, i volen reconvertir la zona en 
vivendes de nova construcció que hauran de 
comprar els inquilins d'aquestes cases a preu 
de vivenda de promoció oficial, "Promoció 
Especial", una calificació que és gairebé el 
doble del preu que correspon a vivendas 
socials de promoció popular. Als jubilats, en 
aquest plà s'els aplicaun acord anomenat 
"Los Vitalicios", en que es calculen els seus 
ingressos, i així els i tripliquen el que tindran 
que pagar de lloguer, perdent el dret a la 
subrogació que els i pertany i que tenen 
contemplat en els seus contractes. 

Un centenar de veins i veïnes de Trinitat Vella 
van sortir en manifestació desde la Trinitat 


fins a la seu del districte de Sant Andreu on 
es van ajuntar a les concentracions dels altres 
dos barris. Els veins de la Trinitat portaben 
una caixa de morts amb la que van represen¬ 
tar la mort del seu barri durant tot el recor¬ 
regut de la manifestació. La Trinitat ja porta 
molts anys en lluita amb la campanya de 
l’aigua, el peri, les linies d'alta tensió, i ara 
amb la campanya "LaTrini existe", ja que en el 
Plà d'Actuacions Municipals (PAM) d'aquest 
any la Trinitat no apareix per enlloc. Aquest 
barri, és un lloc amb moltes mancances i l'a¬ 
juntament els havia promès començar amb 
les obres de l’ambulatori, la llar d'infants i 
altres equipaments públics. 

Durant la concentració, el regidor del dis¬ 
tricte Jordi Hereu, i Eugeni Forradellas, presi¬ 
dent del Consell Municipal del Districte de 
Sant Andreu i President del Patronat 
Municipal de l'Habitatge van ser fortament 
escridassatsquan entraven al ple del districte. 

0kupació i desallotjament al Bon Pastor 
Bon Pastor/Barcelona- D'altra banda, un 
grup de veins del Bon Pastor, van decidir pas¬ 
sar a l'acció directa contra l'especulació, i van 
okupar una de les cases barates que s'havia 
quedat buida. 0 kupar una de les cases barates 
podia ser una forma de donar visibilitat al 
problema que hi ha al barri, en la defensa de 
les cases barates. De les 784 cases barates que 
hi ha, una ja va ser derruïda fa uns mesos. En 


principi aquesta casa no s'hauria d'haver tirat 
a terra com a mínim fins d'aquí a sis anys, i 
durant aquest temps el Patronat l’hauria 
d'haver rehabilitat i asignat a la següent 
família de la llista en espera de ser reallotjats 
quan estiguin llestos els pisos nous. Si cada 
cop que es queda una casa buida el Patronat 
en lloc de reassignar-la, la tira a terra, va 
reduint el nombre de veins i veïnes que tenen 
dret al reallotjament i a la indemnització, i 
s'alliberen més pisos per poder fer contractes 
nous, molt més lucratius que els antics. 

Als pocs minuts d'okupar, una cinquantena 
de veins i veïnes es van parar davant la casa 
a comentar el tema de l'especulació a la que 
estan subjectes per part del Patronat.També 
als pocs minuts d'haver okupat, es van pre¬ 
sentar 7 furgonetes dels antiavalots de la 
guàrdia urbana, i al cap de dues hores 
d'haver arribat, van desallotjar la casa tirant 
la porta a terra i identificant als okupants. 
Durant l'estona que va estar la guàrdia 
urbana allà, abans de desallotjar, es van 
encarregar de fomentar el conflicte racial 
existent al barri. Els hi van dir als gitanos que 
els okupes estaven entrant a les cases que 
els hi toquen a ells. Per sort tant els uns com 
els altres no es van deixar manipular. 
Després de que desallotgessin, uns paletes 
es van encarregar d'inhabilitar la casa perquè 
no pugui tornar a ser okupada. 

El desallotjament de la Catedral va ser efectuat amb violència, agressions i amenaces. 


Diumenge B de juny a la masia de Can Masdéu 

Jornada per Collserola 

Per anar-hi: M etro Canyelles L-3, antic camí de Sant Llàtzer 















Els fets de la cim era de Guadalajara 


Okupació i centres socials 


El Fòrum: La gran impostora 


Nova ordre per Au Bei 

Judici al Pati Blau i absolució a la Jungla 


32 persones continuen empresonades 
després de la cimera de Guadalajara 


Denuncien el passat privatitzador de Jordi Oliveras 

Es presenten a les portes 
del Fòrum els actes de 
rebuig pel proper 19 de juny 

Policies de paisà i enviats del Fòrum entre els periodistes 


Mèxic - El passat 4 de juny estava convocada 
una jornada d'acció global en protesta per 
l'actuació policial durant la cimera de l'ALCUE 
a la ciutat de Guadalajara i per exigir la lliber¬ 
ta de les 34 persones que continuen empres¬ 
onades, dues d'elles ja de manera ferma. 
També es volia denunciar les vexacions, mal¬ 
tractaments i tortures patides per les person¬ 
es detingudes i demanava la dimissió del gov¬ 
ernador de Jalisco, Ramírez Acuna. Dels 45 
detinguts B han sortit sota fiances molt ele¬ 
vades i dels que encara són detinguts n'hi ha 
21acusats, a més, de robatori que segurament 
no podran accedir a la llibertat provisional. 
Com a mínim 10 dels i les empresonades han 
iniciat una vaga de fam indefinida. A DFesvan 
manifestar més de 200 persones davant la 
seu del Partido Acción Nacional (PAN) que 
amb lemes com "Panistas fascistas que 
encierran activistas" van responsabilitzar el 
governador de les vexacions patides per les 
persones detingudes després de la mani¬ 
festació de protesta per la cimera europeo- 
americana. A Guadalajara i Monterrey també 
es van manifestar alguns centenars de per¬ 
sones per expressar el seu repudi al govern 
«panista, represor y fascista», i es va demanar 
la llibertat dels «nous presos polítics». 
Testimonis de tortures 
Al mateix temps han sortit a la llum pública 
els primers relats de persones que van patir la 
repressió i la tortura a mans de la policia mex¬ 
icana durant la seva detenció. Tècniques com 


la bossa, descàrregues elèctriques, simulacres 
de violació, privació del son, cops i agressions 
inacabables... Un rosari conegut com el «tercer 
grau» de la Gestapo i contingut als manuals de 
la CIA i el Pentàgon. Tampoc no van faltar les 
desfilades sota una pluja de cops cap a les 
cel·les d'aïllament i càstig, ni les amenaces 
tipus «de aquí los llevamos a la càmara de 
gas», i elssimulacresd'execucions. Igual que va 
passar a Auschwitz els i les empresonades van 
ser rapats en entrar al penal. Tampoc no es va 
deixar de banda el patró repressiu de moda 
que combina la nuesa de la víctima, la humil¬ 
iació, l’atac sàdic i les càmeres de fer fotos, 
especialment amb les dones, que mentrestant 
eren amenaçades amb ser violades i eren 
insultades i pressionades sexualment: «perras, 
putas, sucias, cabronas, pendejas» o «parecen 
M agdalenas putasy lloronas». Les imatges van 
servir als policies per amenaçar a altres 
detinguts. Queda clar que els fets de la presó 
iraquiana d'Abu Ghraib no van ser, ni són, 
excepcionals i que la tortura, avui més que mai 
es practica de forma sistemàtica i dissenyada 
contra qualsevol dissidència. 

Barcelona.- Convocat pel Col·lectiu de 
Solidaritat amb la Rebel·lió Zapatista, es va 
efectuar un acte davant el consulat de Mèxic 
per demanar la llibertat dels i les empreson¬ 
ades i la retirada de càrrecs. Demà 9 de juny a 
les 19h, dues persones expulsades pel govern 
mexicà intervindran a un acte informatiu a la 
Casa de la Solidaritat. Contra-lnfos8/ 6/ 04 


Cornellà/ Baix Llobregat.- El dimarts 8 de juny 
s’ha celebrat el judici civil contra el CSO el 
Pati Blau. En el judici van quedar paleses els 
intencions de la farsa que s'hanava a celebrar. 
Tres furgonetes de la policia nacional custo¬ 
diaven la plaça davant els jutjats de Cornellà, 
intimidant els vianants que passaven pel car¬ 
rer per que no s'acostessin a la concentració 
de suport que mostrava amb pancartes i una 
exposició que explicaven els 5 anys de vida 
del CSO. Tot i així s'hi van arribar a concentrar 
unes40 persones. A tothom que va voler assi¬ 
stir al judici, que era públic, les van obligar a 
identificar-se per entrar a l’edifici de jutjats; 
un cop van voler entrar a la sala les van negar 
el pas dient que la sala era petita. Tampoc van 
deixar presentar testimonis a la defensa. La 
farsa va acabar vista per sentència mentre a 
l'exterior es concentraven 3 furgonetes més 


Lluita contra el Feixisme 


Sabadell/Vallès Occidental.- A principis 
d’any, i després de la denúncia pública de les 
nombroses agressions de caràcter feixista 
succeïdes a Sabadell, l'ajuntament (PSC) es 
va compometre a treballar conjuntament 
amb entitats i associacions de la ciutat en el 
que es va anomenar Pacte per la 
Convivència, amb la intenció d'acabar d'una 
vegada per totes amb aquests atacs. 
L'alcalde Joan Bustos havia de driblar el 
boom mediàtic i fer bona cara a la premsa 
que omplia planes amb la notícia. 

Sis mesos després, però, les entitats que van 
suscriure el pacte volen denunciar l'actitud 
hipòcrita del consistori i la seva passivitat 
Ahir 7 de juny van realitzar una roda de 
premsa. Des de gener s’han produit 48 noves 
agressions feixistes, encara que l'ajuntament 
només en comptabilitza 7 ó 8, en el que es 
considera una estratègia per minimitzar els 
fets. A més tota la campanya informativa i 
de assitència jurídica i psicològica contra les 
agressions s'ha limitat a la obertura d'una 
línea telefònica «el telèfon de la convivèn¬ 
cia» que es presenta als i les ciutadanes com 


de policia, sense que provoquessin aldarulls. 
S'espera una resolució en breu. 

Guinardó.- Aquesta setmana s'ha conegut la 
sentència absolutòria als dos joves acusats 
d'usurpació de la casa de La Jungla. M entre 
un d'eslls va ser absolt al mateix judici per 
haver demostrat que no va ser indentificat a 
la casa, l'altre, que va demostra que no vivia 
la la kasa des de feia 3 anys, va ser absolt 
perque no queda desmostrada la voluntat 
d'usupació (possibilitat jurídica d'accedir ala 
propietat després d'anys d'ús). 

Bxample.- El passat dijous es va notificar la 
nova ordre de desallotjament contra els 
blocs d'Ali Bei (100-D2). Els jutjats 22 i B han 
ordenat a la policia fer efectiu en els prop¬ 
ers 20 dies el desallotjament. Es manté la 
incertesa fins el 2 de juliol... 

una eina davant «d'actituds incíviques» (en 
la que hi caben des d'un atac nazi a escopir 
al terra), i que no és un altre que el telèfon 
de la policia municipal. Aquesta és la única 
solució que plantejen, la policial. 

Crítica roda de premsa 
A la roda de premsa també es va destacar la 
política dels cossos de seguretat que resten 
importància a les agressions i fins i tot pos- 
sen trabes a l'hora de fer denúncies. Els argu¬ 
ments van des del «per tan poca cosa no es 
pot posar una denúncia» al «si no en saps els 
noms no els pots denunciar». Per altra banda 
les alternatives propsades per les entitats i 
col·lectius sabadellencs contemplen actua¬ 
cions d'un caire més educatiu i aposten per 
dotar d'infrastructures d'oci realment a 
l'abast del i les joves. Algunes idees són la 
obertura de les escoles fora dels horaris lec- 
tius i que la gent de la ciutat pugui acedir a 
locals autogestionats. En aquest sentit van 
senyalar que les tres assemblees de joves 
dels diferents barris no tenien cap local on 
trobar-se i realitzar activitats. 

Barcelona.- Una roda de premsa de 
l’Assemblea de Resistències al Fòrum 2004 va 
ser l'acte de presentació de la jornada de 
rebuig del proper ]9 de juny. A les 10 del matí 
del dimarts 8 de juny, mentre desenes d'au¬ 
tocars d'escoles d'arreu de Catalunya arrib¬ 
aven a les portes del Fòrum, una desena de 
membres de l’ARF hi instalaven una taula, un 
caballet i una vintena de cadires pels peri¬ 
odistes. Un cordó de policies nacionals es 
col·locava al voltant de la roda de premsa. A 
les cadires també hi van seure algunes per¬ 
sones enviades per la direcció del Fòrum i 
una parella de policies de paisà molt mal dis- 
imulats. Durant l'acte es va descobrir el 
cartell de convocatòria als actes del dia 19 on 
es pot veure una fotocomposició amb la cara 
de Joan Clos i la de George Bush i el lema 
'Treiem-los la màscara". La jornada consistirà 
en una fira d'entitats i paradetes durant el 
matí al Portal de l'Àngel de Barcelona, a on hi 
conviden a tothom a participar-hi. A la tarda, 
des de l'ARF es farà un bloc de rebuig a les 
empreses de la guerra dins de la manifestació 
d'Aturem la Guerra, amb convocatòria a les 


17h al davant de La Pedrera. El mateix dia 19 a 
les 19:30h una manifestació de rebuig al 
Fòrum, la seva especulació i la seva precari- 
etat sortirà des de la plaça Universitat i 
acabarà al Parc de l’Espanya Industrial amb 
un concert. A la roda de premsa s'ha denun¬ 
ciat també diversos aspectes relacionats 
amb l'esdeveniment. El fet que el director 
general del Fòrum, Jordi Oliveras, hagués 
estat el màxim responsable del procés de 
privatització de l'aigua de l’Amèrica Llatina, 
s'ha considerat molt greu i se n'ha exigit la 
dimissió per coherència ètica. S’ha preguntat 
quantes pistoles circulen a diari per aquesta 
trobada suposadament pacifista. Quantes 
manipulacions de dades i d'informacions 
sobre actes i ponents s'han executat des de 
la direcció del Fòrum? 

També s'ha parlat de l'explotació laboral 
dels seus treballadors, del tractament dels 
residus de les obres, de les denúncies de 
mestres de diverses escoles al voltant de les 
suposades visites culturals convertides en 
una ruta per un parc d'atraccions buit de 
continguts. Contra-lnfos 8/ 6/ 04 



Pancarta desplegada a l’exterior del Consulat M exicà el passat divendres al vespre. 


Benvinguts! 

AJ- FoTVtES £,004' 


Un plafó a l’entrada de Barcelona per l'A-7 a l’alçada de Sant Joan Despí. 


Denuncien l'actitud hipòcrita i la passivitat 

Entitats de Sabadell denuncien altre cop 
la connivència institucional amb el feixisme 

El Pacte per la Convivència va ser una operació de màrquetinq municipal 










































Impunítat poucial 


La policia impedeix la protesta 

Manifestació contra 
l'assetjament policial 
al barri de San Cosme 

San Cosme / El Prat.- El passat dia 5 de juny 
estava convocada i prevista una mani¬ 
festació en el barri de San Cosme (El Prat de 
Llobregat) contra l'assetjament policial i per 
la dignitat del Barri. La manifestació no es 
va realitzar degut al fet que la Delegació del 
Govern, no va autoritzar ni legalitzar l'acte. 
El motiu diuen que és que el permís es va 
demanar dintre de les dates acordades per 
les lleis. Davant aquesta convocatòria, ha 
hagut gran expectació, i també pressions 
per part de diverses institucions publiques, 
que una vegada més, han criminalitzat el fet 
d'autorganitzar-se.Tot i el que ha passat es 
van donar cita a la convocatòria unes 40 
persones, entre veins i veïnes del barri, i 
persones de fora. En la trobada, vàries de 
les parts afectades, han pres l'acord de con- 
situir una plataforma per a denunciar els 
fets ocorreguts la passada setmana en el 
barri, així com per a exigir, per dret, la digni¬ 
tat del barri i de les persones que en el 
viuen i treballen. Asi doncs, aquesta convo¬ 
catòria, pot haver servit per a fer un primer 
pas cap a davant, i s'esperen noves mobil¬ 
itzacions, i tambien es proposa una nova 
manifestació. San cosme existeix, prou d'a- 
ssetjament policial. Per la dignitat del barri 
i de les persones. Contra-lnfos 8/ 6/ 04 


Defensa dels espais naturals 


26 solidari@s jutjats 
per la resistència a ser 
expulsats d'Artozki 

Irunea/ Nafarroa.- El passat dijous 3 de juny 
es va celebrar el judici contra 26 persones 
que van resistir el desallotjament del poble 
d'Artozki. El judici de faltes va començar a 
les 9 del matí a l’Audiència Provincial 
d'Iruna i va haver-hi una concentració 
davant els jutjats per protestar contra la 
farsa i l’enderrocament injust dels pobles 
milenarisde la vall d'Itoiz. 

Petició de 20 dies de pena multa 
La petició fiscal és de 400 euros de multa o 
20 dies de penes multa, mentre que la 
defensa ha demanat la lliure absolució. Es 
van presentar 19 de les persones encau- 
sades, que al declarar en euskera, el jutge 
instructor va demanar la presència d'un tra¬ 
ductor. Les encausades van explicar com 
van resistir de forma no violenta, enca¬ 
denant-se a les façanes de les cases i tan¬ 
cant-se en un búnker, mentre denunciaven 
la violència indiscriminada de la policia 
foral, ja que no disposava d'eines per tallar 
les cadenes i va estirar amb violència les 
resistents per desfer-les dels lligams i 
arrossegant-les per desallotjar el poble. 

Van acabar la declaració dient que la lluita 
continuarà. La sentència es farà pública en 
dues setmanes. Recordem que el desallotja¬ 
ment es va produir el passat setembre, 
després de 17 dies de resistència per que no 
es fes efectiu l'enderroc dels pobles de la vall 
d'Itoiz, en més de 20 anys de lluita contra la 
construcció del pantà. Mentre criminalitzen 
els moviments populars contraris a aquest 
model social irracional, els polítics es co¬ 
breixen les espatlles per quan reventi la presa 
declarant legal la construcció del pantà. 

Butlletí setmanal 

Odntra-Infos 


tel: 93.442.62.53 

CORREU electrònic: 
«zitzania@si ndominio.net» 


Diumenge B de juny a desen es de punts de tota Catalunya 

Consulta Social Europea 

Organitzat des de la Xarxa de la Consulta del Deute Extren 

http:/ / www.espaiobert.net 

(Aquí pots trobar la butl eta per fer-te soci) 


La VÍCTIMA ÉS A LA UCI EN ESTAT MOLT GREU 

Agressió racistaa Madrid 

Madrid.- Un ciutadà argelí de 37 anys, Karín T., va ser víctima el passat 7 de juny d'una bru¬ 
tal agressió al barri de la Concepció de Madrid. Segons expliquen alguns testimonis 
l'home va ser assaltat per un grup de 6 persones amb estètica neonazi que el van apallis¬ 
sar i el van colpejar al cap amb un bat de beisbol. Tot va passar poc abans de mitjanit, 
irònicament, al carrer dels Derechos Humanos. Karín es troba hospitalitzat en estat molt 
greu a la UCI del Ramón y Cajal i presenta un traumatisme crànio-encefàlic molt sever, 
provocat per un cop amb un objecte contundent. Els fets van ocórrer a pocs metres deia 
mesquita de la M -30, una zona on la presència de ciutadans d'origen àrab és molt habitu¬ 
al. De moment la policia no ha practicat cap detenció. Contra-lnfos 8/ 6/ 04 


Lluites contra la invasió a Irac 


Lluites laborals 


L'empresa Cyasa fa joc brut per 
no pagar als seus treballadors 


Procés a un antifeixista 

Vilassar de Mar/Maresme.- Us reproduïm el 
text de suport a un jove vilassarenc que serà 
jutjat a Barcelona: "El dia 21 de setembre als 
fòrums de les principals pàgines nazis va 
aparèixer una convocatòria de caire racista i 
xenòfob a Barcelona. Davant d'aquest fet un 
grup d'uns 200 joves es van concentrar a PI. 
Urquinaona per boicotejar l’acte que final¬ 
ment no es va celebrar, però al transcurs de la 
convocatòriadelsantifeixistesi desprésd'una 
breu trobada amb un grup de nazis, la policia 
va carregar contra els manifestants detenint a 
un jove de Vilassar de Mar entre d'altres. El 
jove va ser portar a comissaria i després de 
rebre l'habitual tracte vexatori i de perdre les 
arrecades de forma mes aviat "dubtosa" s'el va 
acusar de faltes de desordres públics, lesions, 
danys i un delicte de resistència, acusant-lo 
de ser l'organitzador de l’acte. La petició del 
fiscal són 8 mesos de presó i una multa des¬ 
orbitada de 2100 euros. Demanem que assis¬ 
tiu a la concentració davant dels jutjats del 
passeig Lluís Companys en solidaritat amb 
l’incausat, i recordar que no hi ha presons ni hi 
ha lleis que engarjolin els nostres somnis. 
Salut i antifeixisme". Contra-lnfos 8/ 6/ 04 


Invasió d’Irac: 
la massacre continua 


11.782 

CIVILS IRAQUIANS ASSASSINATS DBDEL20 DE MARÇ 


4.135 

MILITARS DE LA COAUCIÓ INVASORA FERITS 

951 

SOLDATS DE LA COAUCIÓ INVASORA MORTS 

(16 durant l'última setmana) 


Arrest domiciliari 
per una acció 
contra la guerra 

Torrelavega/Cantàbria.- Cinc persones de 
Torrelavega han estat condemnades a com¬ 
plir un arrest de cap de setmana per ocupar 
una seu del PP, en el marc de les protestes 
contra la guerra de l'any passat. Aquestes 
persones hauran d'ingressar a les presons de 
El Dueso, Santonana o la Presó Provincial de 
Santander, uns a partir del dia 11 de juny i 
altres a partir del 18 del mateix mes. Davant 
aquesta sentència el Grupo Acción Directa i 
altres col·lectius han convocat una jornada 
de protesta i de denuncia de la repressió, 
que es farà el proper dissabte 19 de juny a la 
plaça Major de Torrelavega a partir de les 
cinc de la tarda. 

La acció per la que han estat condemnats va 
consistir en una ocupació simbòlica de la 
seu del PP de Torrelavega per protestar con¬ 
tra la guerra de l'Iraq, durant la qual es van 
empaperar les parets i finestres del local. 
L’acció va finalitzar amb una intervenció 
policial i la detenció dels ocupants, que 
foren traslladats a comissaria. 


Vilafranca/Alt Penedès.- Des del 3 de maig 
onze treballadors es planten cada dia a 
l’avinguda de Tarragona amb pancartes per 
reclamar cobrar el deute que l’empresa 
Carrocerías y Automobiles té amb ells. Els 
treballadors asseguren que el 27 de maig 
passat van entrar a treballar, perquè volien 
acabar la vaga, i que se'ls va fer fora de l'em¬ 
presa perquè els van assegurar que allò no 
era Cyasa sinó l'empresa Germans Hill, SA. 
Els treballadors asseguren que la persona 
que s'encarrega de Germans Hill és la 
mateixa que durant el darrer any els havia 
estat donant les tasques a realitzar a dins de 
l'empresa Cyasa i que els van tancar amb for¬ 
rellat a dins la nau. El responsable de l'em¬ 
presa va trucar a la Guàrdia Civil, la qual va 
fer fora els treballadors en vaga. Els trebal¬ 
ladors expliquen que han presentat la rescis¬ 
sió del contracte de treball, la reclamació 
dels diners que se’ls deuen i una denúncia 
per la via penal contra els antics propietaris 
de l’empresa per un presumpte delicte 
d'alçament de béns i d'abandonaments de 
les obligacions dels empresaris envers els 
seus treballadors. Per la seva banda, des de 
Germans Hill SA, el responsable de l'empre¬ 
sa assegura que ell està instal·lat a la nau 
106, mentre que Cyasa es trobava a la nau 


Aquesta és probablement la única condem¬ 
na de presó de tot l’estat per alguna de les 
accions realitzades en el marc de les mobi¬ 
litzacions contra la guerra. 

Les persones imputades han emès un comu¬ 
nicat en què asseguren que no s'arrepentei- 
xen del que van fer i que cal demostrar a qui 
intenta acabar amb protestes polítiques a 


104, i que aquests treballadors no són de la 
seva plantilla. El responsable amb el qual va 
poder parlar La Fura assegura que l’únic que 
ell ha fet és estar de llogater d'una nau al 
costat de la del conflicte i que no pot 
respondre d'uns treballadors que "no són 
meus" i que l’única cosa que ha fet, en 
dedicar-se al mateix sector, és contractar 
cinc treballadors de Cyasa per treballar amb 
ell. Aquest responsable també recorda que 
les dues naus eren del mateix propietari 
però que les van dividir abans de vendre. 

Els treballadors, asseguren que són dues les 
persones que treballaven a Cyasa i que ara 
formen part de la plantilla de Germans Hill, 
i que les altres dues persones les han con¬ 
tractat per fer tasques que feien els actuals 
treballadors en vaga. També expliquen que 
l’empresa es va formar com a comercial de 
Cyasa i que ara es dedica a carrossar. 
Continuaran, mentrestant, protestant 
demandant cobrar els mesos que se'ls deuen 
i buscant qui els ha de pagar. Els treballadors 
expliquen que les accions legals les han 
emprès contra els antics propietaris i no 
contra els actuals però tot i això continuen 
reclamant davant de Germans Hill, encara 
que no els considerin treballadors seus. 

través de multes i condemnes, que no es 
sortiran amb la seva. 

Assenyalen finalment que no es resignen a 
entrar a la presó sense abans animar a la 
gent a que s'organitzi i es mobilitzi per una 
societat més lliure i solidària. 

Grupo Acción Directa 
+Contra-lnfos 8/ 6/ 04 


^ssL'oratge de la setmana vinent 


Dimecres 9 

Dijous ]0 

Divendres]! 

Dissabte ]2 

Diumenge B 

Dilluns M 

Dimarts ]5 



<53 

<53 

<s> 

jJV. 



Durant aquesta setmana seguiran les temperatures molt altes, però amb la possibilitat d’alguns ruixats a la 
meitad nord de Catalunya el divendres i el dissabte a la tarda. Sembla que de cara a la setmana vinent tendirà a 
refrescar i produir-se ventades fortes del nord amb alguns ruixats febles a la meitad nord de Barcelona i Girona. 





















































